
Nr.10, datë 3.7.2007

PëR KRITERET E LICENCIMIT TË AGJENCIVE, PËR USHTRIMIN E VEPRIMTARISË SË TRAJTIMIT TË PRAKTIKAVE TË QARKULLIMIT TË MJETEVE ME MOTOR DHE/OSE TË RIMORKIOVE

Në mbështetje të pikës 4 të nenit 102 të Kushtetutës së Republikës së Shqipërisë dhe të ligjit nr.9573, datë 3.7.2006 “Për autoriparimin, shitblerjen, depozitimin e mjeteve rrugore me motor, të rimorkiove dhe pjesëve të tyre të dala jashtë përdorimit ose të braktisura dhe për veprimtaritë që lidhen me to”,

UDHËZOJ:

Neni 1

1. Subjektet juridike, që të ushtrojnë veprimtarinë e agjencisë për trajtimin e praktikave të qarkullimit të mjeteve me motor dhe/ose të rimorkiove, duhet të disponojnë:
- zyrë për punë administrative;
- nyje hidrosanitare;
- kompjutera.
2. Subjektet juridike, që të pajisen me leje për ushtrimin e veprimtarisë së agjencisë për trajtimin e praktikave të qarkullimit të mjeteve me motor dhe/ose të rimorkiove, duhet të plotësojnë kushtet dhe procedurat si më poshtë vijon:
- Kërkesë e drejtuesit ligjor për pajisjen me leje për ushtrimin e veprimtarisë së agjencisë për trajtimin e praktikave të qarkullimit të mjeteve me motor dhe/ose të rimorkiove, ku të përcaktohen emri i subjektit, drejtuesit ligjor, që përmban dhe vetëdeklarimin për:
a) gjendjen e tij në lidhje me organet e prokurorisë dhe të gjykatës;
b) njohjen dhe zbatimin e legjislacionin dhe të rregullave në fuqi;
c) dërgim informacioni periodik, për veprimtarinë e shoqërisë etj.;
d) informacion në lidhje me pajisjet, instrumentet dhe ambientet e nevojshme që subjekti disponon, në lidhje me fushën e veprimtarisë ku kërkohet të licencohet;
sipas formatit të hartuar nga Drejtoria e Licencimit dhe formularit tip të Ministrisë së Ekonomisë, Tregtisë dhe Energjetikës (bashkëlidhur). Gjithashtu kërkesa shoqërohet me:
- kopje të noterizuara të vendimit të regjistrimit në gjykatë;
- kopje të vërtetimit të aftësisë profesionale për ushtrimin e veprimtarisë së agjencisë;
- vërtetim nga DRSHTRR-ja, për plotësimin e kushteve të përcaktuara në pikën 1 të këtij neni.

Neni 2

1. Tarifa për leje njëvjeçare, për subjektet juridike, për ushtrimin e veprimtarisë së agjencisë për trajtimin e praktikave të qarkullimit të mjeteve me motor dhe/ose të rimorkiove është 10 000 (dhjetë mijë) lekë.
2. Tarifa për leje mbi një vit, kur kërkohet nga subjekti, është e barabartë me vleftën, që del nga shumëzimi i tarifës njëvjeçare (10 000 lekë) me numrin e viteve që kërkohet leja.

Neni 3

Përpara marrjes së lejes së veprimtarisë, subjektet duhet të ngurtësojnë dhe të dorëzojnë në Ministri, vlerën e garancisë prej 200 000 (dyqind mijë) lekësh.



Neni 4

1. Titullari i agjencisë për trajtimin e praktikave të qarkullimit të mjeteve me motor dhe/ose të rimorkiove, për të marrë vërtetimin e aftësisë profesionale për agjencitë, duhet të ketë njohuritë e domosdoshme mbi:
- ligjin nr.9573, datë 3.7.2006 “Për autoriparimin, shitblerjen, depozitimin e mjeteve rrugore me motor, të rimorkiove dhe pjesëve të tyre të dala jashtë përdorimit ose të braktisura dhe për veprimtaritë që lidhen me to”;
- ligjin nr.8378, datë 22.7.1998 “Kodi Rrugor i Republikës së Shqipërisë”;
- vendimin e Këshillit të Ministrave nr.153, datë 7.4.2000 “Rregullorja e zbatimit të Kodit Rrugor në Republikën e Shqipërisë”, neni 252;
- udhëzimin “Për ushtrimin e veprimtarisë së agjencisë për trajtimin e praktikave të qarkullimit të mjeteve me motor dhe/ose të rimorkiove” e Ministrit të Punëve Publike, Transportit dhe Telekomunikacionit;
- udhëzimin “Për regjistrimin e mjeteve rrugore” e Ministrit të Punëve Publike, Transportit dhe Telekomunikacionit.
2. DPSHTRR-ja organizon kurse kualifikimi, sipas programeve të miratuara nga MPPTT-ja, për ngritjen e nivelit tekniko-profesionale të titullarëve dhe të punonjësve të tjerë, të agjencive për trajtimin e praktikave të qarkullimit të mjeteve me motor dhe/ose të rimorkiove.
3. Titullari i agjencisë për trajtimin e praktikave të qarkullimit të mjeteve me motor dhe/ose të rimorkiove, për të marrë vërtetimin e aftësisë profesionale për agjencitë, duhet të paraqesë në DRSHTRR:
- kërkesë për pajisje me “Vërtetim të aftësisë profesionale për agjenci”, ku të përcaktohen, ku do të aplikojë dhe veprimtaria e tij e kryer nga marrja e diplomës, në formën e CV-së;
- kopje të noterizuara të diplomës;
- certifikatë personale me fotografi;
- dokumentacion teknik justifikues (origjinal ose kopje të noterizuara) për çka është përshkruar si veprimtari e kryer në CV; vërtetime nga subjekte, institucione apo organizma, certifikata kursi apo specializimi, që kanë lidhje me fushën e veprimtarisë së agjencisë etj.
4. Titullari i agjencisë për trajtimin e praktikave të qarkullimit të mjeteve me motor dhe/ose të rimorkiove, pajiset me “Vërtetimin e aftësisë profesionale për agjencitë” nga Drejtoria e Përgjithshme e Shërbimeve të Transportit Rrugor, pasi të ketë kaluar provimin për nivelin e njohurive të përcaktuara në pikën 1 të këtij neni.

Neni 5

1. Modelet e regjistrave janë bashkëlidhur këtij udhëzimi dhe janë pjesë përbërëse e tij.
2. Plotësimi i regjistrave duhet të bëhet i plotë, me saktësi dhe në mënyrë të rregullt kronologjike.
3. Ruajtja e regjistrave ne arkivë duhet të bëhet sipas rregullave të arkivave.

Neni 6

1. Të gjithë subjektet që pajisen me lejen e veprimtarisë së agjencisë për trajtimin e praktikave të qarkullimit të mjeteve me motor dhe/ose të rimorkiove, përpara fillimit të aktivitetit të përcaktuar në lejen e veprimtarisë:
- duhet të bëjnë ndryshimet në vendimin e gjykatës, për veprimtarinë e licencuar;
- duhet të bëjnë ndryshimet në organin tatimor, për veprimtarinë e licencuar;
- duhet të dorëzojnë në Ministri, dokumentet e ndryshuara të gjykatës dhe të organit tatimor.
2. Ministria nuk do të bëjë rinovimin e lejes së veprimtarisë, në rast se nuk është bërë depozitimi i ndryshimeve të përmendura në pikën 1 të këtij neni.


Neni 7

1. Numri i agjencive për trajtimin e praktikave të qarkullimit të mjeteve me motor dhe/ose të rimorkiove, është bazuar në numrin e mjeteve të regjistruara në çdo qytet, sipas tabelës bashkëlidhur këtij udhëzimi dhe që janë pjesë përbërëse e tij.

Neni 8

1. MPPTT, brenda 30 ditëve nga depozitimi i kërkesës, u lëshon lejet për veprimtarinë që kërkohet, subjekteve që plotësojnë të gjitha kërkesat e këtij udhëzimi.
2. MPPTT, brenda 30 ditëve nga depozitimi i kërkesës, u kthen përgjigje subjekteve që nuk plotësojnë të gjitha kërkesat e lartpërmendura në këtë nen.
3. Në rastet kur MPPTT-ja nuk kthen përgjigje brenda 30 ditëve nga depozitimi i kërkesës, leja e kërkuar nga subjektet konsiderohet e miratuar dhe subjektit i lind e drejta të fillojë veprimtarinë.

Neni 9

Ky udhëzim hyn në fuqi pas botimit në Fletoren Zyrtare.

MinistRI i Punëve Publike, Transportit 
dhe Telekomunikacionit
Sokol Olldashi


































NUMRI I AGJENCIVE, BAZUAR NË NUMRIN E MJETEVE TË REGJISTRUARA


	Nr.
	Qendra administrative
	Numri i agjencive
	VËREJTJE

	1.
	Berat
	40
	

	2.
	Kuçovë
	20
	

	3.
	Skrapar
	20
	

	4.
	Durrës
	120
	

	5.
	Krujë
	20
	

	6.
	Kavajë
	30
	

	7.
	Gjirokastër
	30
	

	8.
	Tepelenë
	20
	

	9.
	Përmet
	20
	

	10.
	Sarandë
	20
	

	11.
	Delvinë
	20
	

	12.
	Laç
	20
	

	13.
	Lezhë
	20
	

	14.
	Mirditë
	20
	

	15.
	Elbasan
	60
	

	16.
	Peqin
	20
	

	17.
	Gramsh
	20
	

	18.
	Librazhd
	20
	

	19.
	Korçë
	50
	

	20.
	Ersekë
	20
	

	21.
	Pogradec
	20
	

	22.
	Devoll
	20
	

	23.
	Shkodër
	80
	

	24.
	Malësi e Madhe
	20
	

	25.
	Pukë
	20
	

	26.
	Dibër
	20
	

	27.
	Bulqizë
	20
	

	28.
	Mat
	20
	

	29.
	Fier
	70
	

	30.
	Mallakastër
	20
	

	31.
	Lushnje
	30
	

	32.
	Kukës
	20
	

	33.
	Bajram Curri
	20
	

	34.
	Has
	20
	

	35.
	Vlorë
	70
	

	36.
	Tiranë
	300
	

	
	TOTALI
	1380
	












Përgatitur nga Ministria e Ekonomisë, Tregtisë dhe Energjetikës

Datë, më ___.___.______



FORMULARI TIP I AUTODEKLARIMIT

AUTODEKLARIM

Drejtorisë së Përgjithshme Rregullatore
Drejtorisë se Licencimit
T i r a n ë


Pjesa e parë (do të përmbajë gjeneralitetet e përgjithshme)

Unë i nënshkruari ________________________, deklaroj që jam banues në adresë _______________________, me seli ___________________________, tel.: ____________________, cel.: ___________________ dhe me dokument identifikimi / nr. i pasaportës _________________________.

Deklaroj që jam regjistruar në organet tatimore me nr.NIPT-i _____________, me vendim gjykate nr. _____________________, nuk jam në poces falimentimi, nuk jam në poces hetimi dhe as në poces gjyqësor. Nuk kam asnjë detyrim financiar (ndaj të tretëve) Drejtorisë së Përgjithshme të Taksave dhe Tatimeve (për subjektet juridike).

Deklaroj që njoh dhe zbatoj ligjin nr.9573, datë 3.7.2006 “Për autoriparimin, shitblerjen, depozitimin e mjeteve rrugore me motor, të rimorkiove dhe pjesëve të tyre të dala jashtë përdorimit ose të braktisura dhe për veprimtaritë që lidhen me to”.

Pjesa e dytë (informacion i përgjithshëm lidhur me aktivitetin që ka kryer më parë subjekti, me pyetje alternative)

1. Keni licencë të mëparshme							PO / JO
Nëse po, specifikoni fushën ___________________________________________
_________________________________________________________________

2. 

Pjesa e tretë (përgjegjësia e vetë subjektit në rast se ai nuk ka zbatuar apo ka dhënë informacion jo të saktë, atëherë do të përballet me ligjin në fuqi për raportim jo të saktë të të dhënave)

Deklaroj

Që të gjitha të dhënat e mësipërme janë të vërteta dhe në përputhje me legjislacionin në fuqi.

REPUBLIKA E SHQIPËRISË
MINISTRIA E PUNËVE PUBLIKE, TRANSPORTIT DHE TELEKOMUNIKACIONIT
DREJTORIA E PËRGJITHSHME RREGULLATORE
DREJTORIA E LICENCIMIT



L E J E

Nr. ________ datë ___/___/______

PËR USHTRIMIN E VEPRIMTARISË SË AGJENCIVE QË TRAJTOJNË PRAKTIKAT E QARKULLIMIT RRUGOR


Në mbështetje të pikës 1 të nenit 29 të ligjit nr.9573, datë 3.7.2006 “Për autoriparimin, shitblerjen, depozitimin e mjeteve rrugore me motor, të rimorkiove dhe pjesëve të tyre të dala jashtë përdorimit ose të braktisura dhe për veprimtaritë që lidhen me to”, Ministri i Punëve Publike, Transportit dhe Telekomunikacionit lëshon këtë leje.

I LËSHOHET:

	Subjektit juridik: _______________________________________

	Administrator: __________________________________________

	Me seli në: _____________________________________________

Leja është e vlefshme deri në datën ___/___/______.






  ( Emri, mbiemri )
   M I N I S T Ë R






MODELI I REGJISTRIT PËR AGJENCINË E PRAKTIKAVE TË QARKULLIMIT
TË MJETEVE


	

Nr.
	

Data e fillimit të shërbimit
	Të dhënat e klientit
	

Tipi i mjetit

	

Targa e mjetit
	

Lloji i shërbimit
	

Veprime lidhur me shërbimin
	
Data e mbarimit të shërbimit

	
	
	Emri
Mbiemri
	Nr.i identifikimit
	Firma
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	



Shënim:  Regjistri duhet të plotësohet në mënyrë të saktë, kronologjikisht dhe pa gabime.

